फिड मिल मालिक इंद्रजीत लुथरा से सोमवार को साढ़े चार लाख रुपये की नगदी लूटने में प्रयोग की गई काले रंग की स्पलैंडर बाइक के बारे में पुलिस ने नंबरों के आधार पर जांच में पाया कि लुटेरे जिस बाइक पर आए थे, उसे सोमवार को गांव नूरानखेड़ा सोनीपत निवासी पंकज से लूटा गया था। पंकज सोमवार सुबह गांव से बाइक पर गोहाना जा रहा था। धुंध ज्यादा होने के कारण बाइक की गति धीमी थी। गांव बिटानी के निकट दो युवकों ने बाइक को रोक लिया और पिस्तौल के बल पर पंकज से बाइक छीनकर फरार हो गए।